Զարուհի Տեր-Ղազարյան

Զարուհի (Զարա) Հայկի Տեր-Ղազարյան (), հայ երաժշտագետ, արվեստագիտության թեկնածու (1984), Հայաստանի կոմպոզիտորների միության անդամ (1985 թվականից, վարչության անդամ՝ 1998 թվականից)։

Կենսագրություն 
Զարուհի Տեր-Ղազարյանը ծնվել է 1951 թվականի ապրիլի 17-ին Երևանում։ 1973 թվականին ավարտել է Երևանի պետական կոնսերվատորիայի երաժշտագիտության բաժինը (Մ. Հարությունյանի դասարան)։ 

1973-1975 թվականներին դասավանդել է Երևանի Պ. Ի. Չայկովսկու անվան երաժշտական դպրոցում, 1975-1985 թվականներին՝ Երևանի պետական գեղարվեստաթատերական ինստիտուտում (երաժշտության պատմություն), 1975 թվականից՝ Երևանի պետական կոնսերվատորիայում (1994 թվականից՝ պրոֆեսոր)։ 

Հեղինակել է երաժշտագիտական հոդվածներ։ Մասնակցել է մի շարք փառատոների (Երևան, Թբիլիսի, Կիև, Ժնև), ներկայացրել հայկական ժամանակակից երաժշտությունը։ Կազմել և խմբագրել է Տ. Հայրապետյանի «Իմ հուշերի մեղեդիները» (ռուսերեն, 2005) գիրքը։ 

Զարուհի Տեր-Ղազարյանը մահացել է 2013 թվականի սեպտեմբերի 25-ին Ժնևում։

Մատենագիտություն 
 Ճանապարհ դեպի Պառնաս (համահեղ.), Երևան, 1991։
 Արևմտաեվրոպական երաժշտության պատմություն։ Հին աշխարհից մինչև ԺԹ դար, Երևան, 2014։

Ծանոթագրություններ 

Հայ երաժշտագետներ
Արվեստագիտության թեկնածուներ
Հայաստանի կոմպոզիտորների և երաժշտագետների միության անդամներ